Държавен вестник, бр. 84, 2012 г., стр. 42

СТР.  42	
Д Ъ Р Ж А В Е Н  В Е С Т Н И К 	
БРОЙ  84
	
(4)	 Разходите по обмена на експерти и дру­
ги се поемат от изпращащата Страна, 
освен ако Страните не са уговорили 
друго.
	
(5)	 Обменът на оборудване, материали, 
друго имущество и услуги, необходими 
за реализиране на целите и изпълнение 
на програмите, по които е постигна­
та договореност, се осъществява в 
съответствие с действащите закони и 
нормативни разпоредби на всяка от 
Страните.
Член 5
Ред за предоставяне на доброволна помощ
	
(1)	 Помощ при бедствие може да се оказва 
чрез изпращане на спасителни екипи 
и/или експерти, както и чрез предос­
тавяне на средства за подпомагане за 
нуждите на засегнатите. 
	
(2)	 Искането за помощ се отправя в пис­
мена форма на английски език, като в 
него Страната, искаща помощ, посочва 
задължително:
	
а)	 вид, размер, място, време и текущо 
състояние на бедствието в Страната, 
искаща помощ;
	
б)	 информация за действията, които 
са предприети и са планирани за 
справяне с бедствието;
	
в)	 вид и приоритети на исканата помощ 
от спасителни екипи и/или експер­
ти, оборудване, както и средства за 
подпомагане. 
	
(3)	 Страната, оказваща помощ, следва 
да изпрати обучен и оборудван екип 
за справяне с бедствието съобразно 
искането по предходната алинея.
	
(4)	 Транспортирането на спасителните еки­
пи и/или на експертите, изпратени да 
окажат помощ, както и на оборудването 
и на средствата за подпомагане, може 
да бъде извършено по земя, въздух или 
вода. Транспортните разходи се поемат 
от Страната, оказваща помощ.
Член 6
Процедури по пресичане на границата и 
правила за престой на спасителните екипи 
и/или експертите 
	
(1)	 Страната, искаща помощ, осигурява 
бързо приключване на предвидените 
в националното є законодателство 
формалности, свързани с граничния и 
митническия контрол, при пресичането 
на границата от спасителните екипи 
и/или експерти на Страната, оказваща 
помощ.
	
(2)	 Ръководителят на спасителния екип 
представя на граничния служител и 
митническите органи на Страната, 
искаща помощ, следните документи 
на английски език, заверени от компе­
тентния орган на Страната, оказваща 
помощ:
	
а)	 документ по образец, одобрен от 
компетентните органи на Страните, 
указващ пълномощията на спаси­
телните екипи и/или експертите 
и целта на пристигането им на 
територията на Страната, искаща 
помощ;
	
б)	 списък на членовете на спасител­
ните екипи и/или експертите и 
списък на оборудването и превозни 
средства;
	
в)	 списък на средствата за подпома­
гане.
	
(3)	 Шофьорите представят свидетелства 
за правоуправление на съответните 
моторни превозни средства и регис­
трационните им талони.
	
(4)	 Изискванията за визи по това Спора­
зумение са, както следва:
	
а)	 членовете на спасителните екипи 
и/или експертите могат да вли­
зат на/излизат от територията на 
Страните на основата на валидни 
документи за пътуване, спазвайки 
визовите процедури, установени 
между Страните, и в съответствие 
с документите по чл. 6, ал. 2;
	
б)	 членовете на спасителните еки­
пи и/или експертите се ползват 
с предимство при получаването 
на визи съгласно Споразумението 
между Европейската общност и 
Република Молдова за улесняване 
на издаването на визи.
	
(5)	 Процедурата по пресичане на границата 
на Страната, искаща помощ, от спаси­
телните екипи със спасителни кучета и 
техния престой на нейна територия се 
определя от карантинните є правила.
	
(6)	 Членовете на спасителните екипи могат 
да носят униформи в Страната, искаща 
помощ. Спасителните екипи могат да 
използват собствени отличителни знаци 
на превозните си средства на терито­
рията на Страната, искаща помощ. 
	
(7)	 Процедурата по пресичане на грани­
цата съгласно условията на този член 
се прилага и когато една от Страните 
е Транзитна държава по отношение на 
трета страна, искаща помощ в случай 
на бедствие. Компетентните органи по 
чл. 3, ал. 2 от това Споразумение се 
уведомяват взаимно и своевременно 
за необходимостта от транзитно пре­
минаване за предоставяне на помощ 
на трета страна и координират проце­
дурата за транзита на оборудването и 
средствата за подпомагане.